32001D0677
L 237/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 август 2001 година
относно образеца на доклад, който държавите-членки попълват в съответствие с член 9 от Директива 1999/94/ЕО
(нотифицирано под номер С(2001) 1883)
(текст от значение за ЕИП)
(2001/677/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/94/ЕО на Европейския парламент и на Съвета от 13 декември 1999 г. относно наличието на потребителска информация за разхода на гориво и емисиите на СО2 по отношение на търговията с нови леки автомобили (1), и по-специално член 9 от нея;
като има предвид, че:
(1)
Държавите-членки предоставят на Комисията до 31 декември 2003 г. доклад за действието на разпоредбите на Директива 1999/94/ЕО за периода от 18 януари 2001 г. до 31 декември 2002 г.
(2)
Форматът на този доклад се установява не по-късно от 18 януари 2001 г.
(3)
Мерките, предвидени в настоящото решение, са в съответствие със становището на Комитета, създаден по силата на член 10 от Директива 1999/94/ЕО.
(4)
Отговорите на въпросите, съдържащи се в образеца на доклада, се основават на националните данни и информацията, събрана с помощта на подходящи национални методологии, и са възможно най-изчерпателни,
ПРИЕ НАСТОЯЩОТО РЕШЕНИЕ:
Член 1
Държавите-членки предават на Комисията своите доклади съгласно изискванията на член 9 от Директива 1999/94/ЕО в съответствие с образеца, даден в приложението.
Член 2
Адресати на настоящото решение са държавите-членки.
Съставено в Брюксел на 10 август 2001 година.